Caroline Wozniacki

Caroline Wozniacki (Odense, Danimarka, 1990ko uztailaren 11) tenislaria da. Sortzez daniarra, poloniarrak ditu gurasoak, eta Monakon bizi da.

2006. urtean Winledonho junior txapelketa irabazi zuen. 2007.ean WTAko zerrendan munduko 100 emakume onenen artean sartu zen. 2008. urtean irabazi zituen lehenengo torneoak eta 2010. urtean gorenera iritsi zen. 

 Joko estiloa 
Wozniackiren estiloa oso defentsiboa da, aurrea hartzea, oin jokoa, mugimendua eta bizitasuna dira bere jokoaren oinarriak. Bi eskuko errebesa, bestalde, zirkuituko errebes onenetakoa da defentsa-jokoa erasotzaile bihurtzeko duen gaitasunagatik. Estilo honek counter-puncher izena jasotzen du tenis munduan, euskaraz "aurkako kolpekari" moduan itzul litekeena Footfault Wozniacki analysis. 2010.08.06.

 Kirol ibilbidea 
 2005 
Tenislaria urte honetan hasi zen lehenbiziko junior txapelketak irabazten; besteak beste, aipatzekoa da Orange Bowl tenis txapelketa. WTA tourrean ere 2005ean sartu zen eta debut profesionala uztailaren 18an izan zen. Bi txapelketa jokatu zituen eta bietan lehenengo txandan kanporatua izan zen. Cincinnatiko Mendebaldeko & Hegoaldeko Finantza-Taldearen Emakumezkoen Irekian txapelduna izango zen Patty Schnyder suitzarraren aurka galdu zuen eta Nordea Nordic Light Irekian, aldiz, Martina Suchá eslovakiarrak garaitu zuen bi setean itftennis Junior, Dunlop Orange Bowl. 2010.06.17.

 2006 
Urtea ondo hasi zuen Wozniackik. Serie buru izendatu zuten Australiako Irekiko nesken bakarkakoan eta finaleraino iristea lortu zuen. Dena den, azkeneko partidu honetan Anastasia Pavliutxenkova errusiarraren aurka galdu zuen 6-1, 2-6 eta 3-6. Txapelketa honetan nesken binakakoan ere parte hartu zuen, baina Alizé Cornet eta Corinna Dentoni bikoteak Anna Tatishvili lagunarekin batera kaleratu zuten semifinalean.

Otsailean Memphisko Regions Morgan Keegan txapelketa jokatu zuen eta WTA Tourreko lehenbiziko final erdietara iritsi zen Kristina Brandi eta Ashley Harkleroad garaitu ondoren. Txanda horretan, hirugarren serie buru zen Sofia Arvidsson suediarraren aurka galdu zuen.
250px|ezkerrera|thumb|Wozniacki Wimbledongo 2006ko junior finalean.
Wimbledongo txapelketa ospatu baino lehen, Wozniackik Liverpoolgo prestaketa txapelketa irabazi zuen eta Olga Savtxuk ukrainiarra garaitu zuen finalean 7-6 eta 6-3. Wimbledon jokatzeko wild card edo pase askea eman zioten, baino lehenengo txandan Miho Saeki japoniarraren aurka galdu zuen. Bestalde, Wozniackik txapelketako nesken barkarkakoan ere parte hartu zuen urte berean eta lehiaketa honetan garailea izan zen. Finalean Magdaléna Rybáriková eslovakiarra garaitu ondoren, etorkizun oparoena iragartzen zuen nazioarteko emakumezko tenislaria bihurtu zen Liverpool International Tennis Tournament 2006 2010.11.14.

Abuztuan, WTA Tourreko beste final laurden batera iritsi zen, kasu honetan, aurreko urtean lehenbizikoan galdu zuen Nordea Nordic Light Irekian. Hirugarren serie burua zen Zheng Jiek garaitu baino lehen, top 100ean zeuden Iveta Benešová eta Eleni Daniilidou greziarra menderatu zituen.

AEBetako Irekia ez zen bere txapelketa izan. 2006an Nesken bakarkakoan baino ez zuen jokatu eta lehenbiziko txandan kanporatua izan zen. Hain zuzen ere, Aleksandra Panovaren aurka jokatzen ari zela, epaileak partidua errusiarrari eman zion Wozniacki ikusle bat iraintzen ikusi zuela argudiatu ondoren. Esaten da daniarrak ikusle bati gaizki esaka hasi zitzaiola mugikorrean hitz egiten egoteagatik; dena den, tenislariak akusazio hauek errefusatu ditu eta tanto txar baten ondoren bere buruaren aurka ari zela esan du behin baino gehiagotan Mirror. Not Sweet, Caroline 2009.07.22Caroline Wozniacki 2007.06.03.

AEBetako Irekiko eskandalua eta gero, azkenenko junior txapelketan, Osakan ospatu zen Mayor kopan, nesken bakarkakoa eta binakakoa irabazi zituen. Lehen titulua eta aurreneko 25.000$ak, aldiz, Istanbulen urriaren 29an Nazioarteko Tenis Federazioak antolatu zuen txapelketan eskuratu zituen; finalean Tatjana Malek alemaniarra garaitu zuen ITF tennis Osaka. 2006.10.29.

Azaroaren 29an, Daniar Junior Tenisaren enbaxadore izendatu zuen Danimarkako garaiko Brian Mikkelsen Kultura ministroak Politiken.dk Caroline Wozniacki bliver ambassadoer. 2010.03.16.

 2007 
 2008 
 2009 
 2010 
 2011 

Ez du oraindik Gran Slamik irabazi (lorpenik handiena AEBetako Irekian izan zuen 2009an finalera iritsi zenean) baina bai torneo ugari eta honek lehenengo postua eman dio WTAko zerrendan.

 Erreferentziak 

 Kanpo estekak 
  Caroline Wozniackiren beraren webgunea.
  «Caroline Wozniacki», Women's Tennis Association (WTA) elkarteko profila.
  «Caroline Wozniacki», Nazioarteko Tenis Federazioko (ITF) profila.
  «Caroline Wozniacki», Nazioarteko Tenis Federazio Juniorreko profila
  «Caroline Wozniacki», Fed Cupeko profila.
  «Caroline Wozniacki», Internet Movie Database (IMDB) datu baseko profila.

Kategoria:Odensetarrak
Kategoria:Danimarkako tenislariak
Kategoria:Wimbledongo txapeldunak
Kategoria:2012ko Udako Olinpiar Jokoetako tenislariak
Kategoria:2016ko Udako Olinpiar Jokoetako tenislariak
Kategoria:2008ko Udako Olinpiar Jokoetako tenislariak
Kategoria:2024ko Udako Olinpiar Jokoetako tenislariak
Kategoria:2024ko Udako Olinpiar Jokoetatako tenislariak
Kategoria:Teniseko Grand Slama bakarka irabazi duten emakumeak